stanford-oval/wikipedia huggingface dataset:
אירוויזיון 2022
המדינות המשתתפות > חצי הגמר הראשון

חצי הגמר הראשון של אירוויזיון 2022 התקיים ב-10 במאי 2022 בשעה 21:00‏ (CEST). 18 מדינות השתתפו בו, ומתוכן העפילו לגמר עשר מדינות. צרפת ואיטליה הצביעו בחצי גמר, מתוקף היותם חברת ב"חמש המדינות הגדולות".
| סדר | מדינה | שפה | אמן | שיר | תרגום לעברית | מקום | ניקוד | שופטים | קהל |
| --- | --- | --- | --- | --- | --- | --- | --- | --- | --- |
| 1 | אלבניה אלבניה | אלבנית, אנגלית וספרדית | רונלה הייאטי | "Sekret" | סוד | 12 | 58 | 12 | 46 |
| 2 | לטביה לטביה | אנגלית | ציטי זני | "Eat Your Salad" | אכול את הסלט שלך | 13 | 55 | 39 | 16 |
| 3 | ליטא ליטא | ליטאית | מוניקה ליו | "Sentimentai" | סנטימנטים | 7 | 159 | 56 | 103 |
| 4 | שווייץ שווייץ | אנגלית | מריוס ביר | "Boys Do Cry" | בנים כן בוכים | 9 | 118 | 107 | 11 |
| 5 | סלובניה סלובניה | סלובנית | LPS | "Disko" | דיסקו | 17 | 15 | 7 | 8 |
| 6 | אוקראינה אוקראינה | אוקראינית | קאלוש אורקסטרה | "Stefania" | סטפניה | 1 | 337 | 135 | 202 |
| 7 | בולגריה בולגריה | אנגלית | אינטליג'נט מיוזיק פרוג'קט | "Intention" | מטרה | 16 | 29 | 11 | 18 |
| 8 | הולנד הולנד | הולנדית | S10 | "De diepte" | העומק | 2 | 221 | 142 | 79 |
| 9 | מולדובה מולדובה | רומנית ואנגלית | זדוב שי זדוב ופראצי אדווחוב | "Trenulețul" | הרכבת הקטנה | 8 | 154 | 19 | 135 |
| 10 | פורטוגל פורטוגל | אנגלית ופורטוגזית | מארו | "Saudade, saudade" | געגועים, געגועים | 4 | 208 | 121 | 87 |
| 11 | קרואטיה קרואטיה | אנגלית | מיה דימשיץ' | "Guilty Pleasure" | גילטי פלז'ר | 11 | 75 | 42 | 33 |
| 12 | דנמרק דנמרק | אנגלית | Reddi | "The Show" | המופע | 14 | 55 | 35 | 20 |
| 13 | אוסטריה אוסטריה | אנגלית | LUM!X ופיה מריה | "Halo" | הילה | 15 | 42 | 6 | 36 |
| 14 | איסלנד איסלנד | איסלנדית | סיסטיר | "Með hækkandi sól" | עם השמש העולה | 10 | 103 | 64 | 39 |
| 15 | יוון יוון | אנגלית | אמנדה טנפיורד | "Die Together" | למות ביחד | 3 | 211 | 151 | 60 |
| 16 | נורווגיה נורווגיה | אנגלית | סאבוולפר | "Give That Wolf a Banana" | תן לזאב הזה בננה | 6 | 177 | 73 | 104 |
| 17 | ארמניה ארמניה | אנגלית | רוזה לין | "Snap" | להישבר | 5 | 187 | 82 | 105 |
המדינות המשתתפות > חצי הגמר השני

חצי הגמר השני של אירוויזיון 2022 התקיים ב-12 במאי 2022 בשעה 21:00‏ (CEST). 18 מדינות השתתפו בו, ומתוכן העפילו לגמר עשר מדינות. גרמניה, הממלכה המאוחדת וספרד הצביעו בחצי גמר, מתוקף היותן חברות ב"חמש המדינות הגדולות".
| סדר | מדינה | שפה | אמן | שיר | תרגום לעברית | מקום | ניקוד | שופטים | קהל |
| --- | --- | --- | --- | --- | --- | --- | --- | --- | --- |
| 1 | פינלנד פינלנד | אנגלית | דה ראסמוס | "Jezebel" | איזבל | 7 | 162 | 63 | 99 |
| 2 | ישראל ישראל | אנגלית | מיכאל בן דוד | "I.M" | אני | 13 | 61 | 34 | 27 |
| 3 | סרביה סרביה | סרבית ולטינית | קונסטרקטה | "In corpore sano" | בגוף בריא | 3 | 237 | 63 | 174 |
| 4 | אזרבייג'ן אזרבייג'ן | אנגלית | נדיר רוסטמלי | "Fade To Black" | לדהות לשחור | 10 | 96 | 96 | 0 |
| 5 | גאורגיה גאורגיה | אנגלית | סירקוס מירקוס | "Lock Me In" | נעל/י אותי בפנים | 18 | 22 | 13 | 9 |
| 6 | מלטה מלטה | אנגלית | אמה מוסקט | "I Am What I Am" | אני זה מה שאני | 15 | 47 | 27 | 20 |
| 7 | סן מרינו סן מרינו | איטלקית ואנגלית | אקילה לאורו | "Stripper" | חשפנית | 14 | 50 | 21 | 29 |
| 8 | אוסטרליה אוסטרליה | אנגלית | שלדון ריילי | "Not the Same" | לא אותו הדבר | 2 | 243 | 169 | 74 |
| 9 | קפריסין קפריסין | אנגלית ויוונית | אנדרומאכי | "Ela" | בוא | 12 | 63 | 9 | 54 |
| 10 | אירלנד אירלנד | אנגלית | ברוק סקוליון | "That's Rich" | איזו צביעות | 16 | 47 | 12 | 35 |
| 11 | מקדוניה הצפונית מקדוניה הצפונית | אנגלית | אנדראה | "Circles" | מעגלים | 11 | 76 | 56 | 20 |
| 12 | אסטוניה אסטוניה | אנגלית | סטפן | "Hope" | תקווה | 5 | 209 | 113 | 96 |
| 13 | רומניה רומניה | אנגלית וספרדית | WRS | "Llámame" | קראי לי | 9 | 118 | 18 | 100 |
| 14 | פולין פולין | אנגלית | קריסטיאן אוכמן | "River" | נהר | 6 | 198 | 84 | 114 |
| 15 | מונטנגרו מונטנגרו | אנגלית | ולאדנה ווצ'יניץ' | "Breathe" | לנשום | 17 | 33 | 11 | 22 |
| 16 | בלגיה בלגיה | אנגלית | ז'רמי מקייזה | "Miss You" | להתגעגע אלייך | 8 | 151 | 105 | 46 |
| 17 | שוודיה שוודיה | אנגלית | קורניליה יאקובס | "Hold Me Closer" | תחזיק אותי קרוב | 1 | 396 | 222 | 174 |
| 18 | צ'כיה צ'כיה | אנגלית | We Are Domi | "Lights Off" | כיבוי אורות | 4 | 227 | 107 | 125 |
המדינות המשתתפות > גמר

הגמר התקיים ב-14 במאי 2022 בשעה 21:00. השתתפו בו 25 מדינות, ולכל 40 המדינות שהשתתפו בערבי התחרות ניתנה זכות הצבעה.
| סדר | מדינה | שפה | אמן | שיר | תרגום לעברית | מקום | ניקוד | שופטים | קהל |
| --- | --- | --- | --- | --- | --- | --- | --- | --- | --- |
| 1 | צ'כיה צ'כיה | אנגלית | We Are Domi | "Lights Off" | כיבוי אורות | 22 | 38 | 33 | 5 |
| 2 | רומניה רומניה | אנגלית וספרדית | WRS | "Llámame" | קראי לי | 18 | 65 | 12 | 53 |
| 3 | פורטוגל פורטוגל | אנגלית ופורטוגזית | מארו | "Saudade, saudade" | געגועים, געגועים | 9 | 207 | 171 | 36 |
| 4 | פינלנד פינלנד | אנגלית | דה ראסמוס | "Jezebel" | איזבל | 21 | 38 | 12 | 26 |
| 5 | שווייץ שווייץ | אנגלית | מריוס ביר | "Boys Do Cry" | בנים כן בוכים | 17 | 78 | 78 | 0 |
| 6 | צרפת צרפת | ברטונית | אלוון ואהז | "Fulenn" | ניצוץ | 24 | 17 | 9 | 8 |
| 7 | נורווגיה נורווגיה | אנגלית | סאבוולפר | "Give That Wolf a Banana" | תן לזאב הזה בננה | 10 | 182 | 36 | 146 |
| 8 | ארמניה ארמניה | אנגלית | רוזה לין | "Snap" | להישבר | 20 | 61 | 40 | 21 |
| 9 | איטליה איטליה | איטלקית | מחמוד ובלאנקו | "Brividi" | צמרמורות | 6 | 268 | 158 | 110 |
| 10 | ספרד ספרד | ספרדית ואנגלית | צ'אנל | "SloMo" | הילוך איטי | 3 | 459 | 231 | 228 |
| 11 | הולנד הולנד | הולנדית | S10 | "De diepte" | העומק | 11 | 171 | 129 | 42 |
| 12 | אוקראינה אוקראינה | אוקראינית | קאלוש אורקסטרה | "Stefania" | סטפניה | 1 | 631 | 192 | 439 |
| 13 | גרמניה גרמניה | אנגלית | מאליק האריס | "Rockstars" | כוכבי רוק | 25 | 6 | 0 | 6 |
| 14 | ליטא ליטא | ליטאית | מוניקה ליו | "Sentimentai" | סנטימנטים | 14 | 128 | 35 | 93 |
| 15 | אזרבייג'ן אזרבייג'ן | אנגלית | נדיר רוסטמלי | "Fade To Black" | לדהות לשחור | 16 | 106 | 103 | 3 |
| 16 | בלגיה בלגיה | אנגלית | ז'רמי מקייזה | "Miss You" | להתגעגע אלייך | 19 | 64 | 59 | 5 |
| 17 | יוון יוון | אנגלית | אמנדה טנפיורד | "Die Together" | למות ביחד | 8 | 215 | 158 | 57 |
| 18 | איסלנד איסלנד | איסלנדית | סיסטיר | "Með hækkandi sól" | עם השמש העולה | 23 | 20 | 10 | 10 |
| 19 | מולדובה מולדובה | רומנית ואנגלית | זדוב שי זדוב ופראצי אדווחוב | "Trenulețul" | הרכבת הקטנה | 7 | 253 | 14 | 239 |
| 20 | שוודיה שוודיה | אנגלית | קורניליה יאקובס | "Hold Me Closer" | תחזיק אותי קרוב | 4 | 438 | 258 | 180 |
| 21 | אוסטרליה אוסטרליה | אנגלית | שלדון ריילי | "Not the Same" | לא אותו הדבר | 15 | 125 | 123 | 2 |
| 22 | הממלכה המאוחדת הממלכה המאוחדת | אנגלית | סאם ריידר | "Space Man" | איש חלל | 2 | 466 | 283 | 183 |
| 23 | פולין פולין | אנגלית | קריסטיאן אוכמן | "River" | נהר | 12 | 151 | 46 | 105 |
| 24 | סרביה סרביה | סרבית ולטינית | קונסטרקטה | "In corpore sano" | בגוף בריא | 5 | 312 | 87 | 225 |
| 25 | אסטוניה אסטוניה | אנגלית | סטפן | "Hope" | תקווה | 13 | 141 | 43 | 98 |
מדינות אחרות > מדינות חברות באיגוד השידור האירופי

אנדורה אנדורה – בנובמבר 2019, הצהירה מפלגת השלטון באנדורה, דמוקרטים למען אנדורה, כי אנדורה תחזור בסופו של דבר לתחרות, עם הערכת העלויות כתנאי הכרחי. סוזן ג'ורג'י, נציגת אנדורה ב-2009, אף השיגה מימון כספי להשתתפותה של אנדורה ב-2021. עם זאת, במאי 2020 הודיעה רשת הטלוויזיה של אנדורה שהמדינה לא תתמודד באירוויזיון 2021. ב-1 באוגוסט 2020, רשות השידור האנדורית חשפה כי היא לא תשתתף באירוויזיון 2021 עקב מגפת הקורונה, וכי המדינה מתכוונת לחזור לתחרות ב-2022. אולם ביוני 2021 דווח כי אנדורה לא תחזור לתחרות ב-2022. השתתפותה האחרונה של אנדורה הייתה באירוויזיון 2009.
בוסניה והרצגובינה בוסניה והרצגובינה – ב-25 ביוני אישרה רשות השידור של בוסניה והרצגובינה, BHRT כי היא לא תוכל להשתתף באירוויזיון בשל החוב שיש לה לאיגוד השידור האירופי. BHRT מסתמכת על דמי התשלום שהיא מקבלת מקהל הצופים שלה, אולם לטענתה, אין לה אפשרות לשלם את החוב מכיוון שרק כמחצית הצופים משלמים בפועל את התשלום החודשי. בנוסף, היא הודיעה שסביר כי לא תוכל לקחת חלק בתחרות בשנים הבאות. השתתפותה האחרונה של בוסניה והרצגובינה הייתה באירוויזיון 2016.
הונגריה הונגריה – ב-11 באוקטובר 2021 פרסמה רשות השידור ההונגרית, MTVA את חוקי תחרות "A Dal" לשנת 2022, ששימשה כתהליך הבחירה הלאומי של המדינה בשנים 2012–2019. החוקים לא הזכירו את האירוויזיון, וכלל גם כללי הגשת שירים המפרים את הכללים הסטנדרטיים של האירוויזיון. ולכן "A Dal" אינה כשירה לבחירה הלאומית ההונגרית. עם זאת, הונגריה לא הופיעה ברשימה הסופית של המדינות המשתתפות באירוויזיון 2022. השתתפותה האחרונה של הונגריה הייתה באירוויזיון 2019.
טורקיה טורקיה – ביוני 2021 דווח כי מתקיימים דיונים בין רשת הטלוויזיה הטורקית, TRT, לבין איגוד השידור האירופי בניסיון להחזיר את המדינה לשורות תחרות האירוויזיון לאחר היעדרות של עשור. עם זאת, טורקיה לא הופיעה ברשימה הסופית של המדינות המשתתפות באירוויזיון 2022.
לוקסמבורג לוקסמבורג – ב-17 באוגוסט 2021 הודיעה רשות השידור של לוקסמבורג, RTL כי לא תשוב לאירוויזיון ב-2022. השתתפותה האחרונה של לוקסמבורג הייתה באירוויזיון 1993.
מונקו מונקו – ב-30 באוגוסט 2021 הודיעה רשות השידור של מונקו, TMC כי לא תשוב לאירוויזיון ב-2022. השתתפותה האחרונה של מונקו הייתה באירוויזיון 2006.
סלובקיה סלובקיה – ביוני 2021 הודיעה רשות השידור הסלובקית, RTVS כי סלובקיה לא תחזור להשתתף באירוויזיון 2022. השתתפותה האחרונה של סלובקיה הייתה באירוויזיון 2012.
מדינות אחרות > מדינות לא חברות או חברות חלקית באיגוד השידור האירופי

בלארוס בלארוס – ב-28 במאי 2021, איגוד השידור האירופאי השהה את החברות של השדר הבלארוסי, BTRC. השדר קיבל התראה של שבועיים לפני שהשהיה תכנס לתוקף. ב-1 ביולי 2021, ל-BTRC בוטלו הזכויות שיש לחברות באיגוד השידור האירופי. חברותה של השדר הבלארוסי הושהתה למשך 3 שנים. השתתפותה האחרונה של בלארוס הייתה באירוויזיון 2019.
ליכטנשטיין ליכטנשטיין – רשות השידור הליכטנשטיינית, 1FLTV הודיעה בעבר שאין לה כוונה להצטרף לאיגוד השידור האירופי ולתחרות האירויזיון בשל העלויות הגבוהות.
סקוטלנד סקוטלנד – יום לאחר גמר אירוויזיון 2021, ב-23 במאי 2021, חבר בית הנבחרים הבריטי מטעם המפלגה הלאומית הסקוטית, אלין סמית' (אנ'), אמר כי הוא מעוניין שסקוטלנד תתחרה בנפרד מהממלכה המאוחדת, ולנהל קדם-אירוויזיון נפרד. עם זאת, איגוד השידור האירופי דחה את ההצעה, היות שה-BBC אחראי לייצוג הממלכה המאוחדת כולה.
קוסובו קוסובו – רשות השידור הקוסוברית, RTK לא עומדת בקריטריונים הדרושים על מנת להיות חברה מלאה באיגוד השידור האירופי ולכן אינה תוכל לקחת חלק באירוויזיון. בעבר, איגוד השידור האירופי אפילו הצהיר כי אין להם כוונה להזמין את קוסובו לאירוויזיון.
קזחסטן קזחסטן – קזחסטן הופיעה באירוויזיון הילדים מאז 2018. השדרן הקזחי, Khabar Agency (אנ'), משדר את תחרויות האירוויזיון מאז 2012. כחברה חלקית באיגוד השידור האירופי, היא צריכה לקבל הזמנה כאורחת על ידי האיגוד השידור האירופי וקבוצת ההתייחסות, כמו שעשתה ה-SBS (אנ') האוסטרלית. עם זאת, קזחסטן לא הופיעה ברשימה הסופית של המדינות המשתתפות באירוויזיון 2022.
רוסיה רוסיה – ב-25 בפברואר השעה איגוד השידור האירופי את השתתפות רוסיה באירווזיון 2022 בעקבות פלישתה לאוקראינה ובמסגרת הטלת הסנקציות על רוסיה שמפעיל האיחוד האירופי. בעקבות המאורע, שלושת השדרים של רוסיה החברים באיגוד השידור האירופי (הערוץ הראשון, VGTRK ו-Radio Dom Ostankino) החליטו לפרוש מאיגוד השידור האירופי. השתתפותה האחרונה של רוסיה הייתה באירוויזיון 2021.
שדרנים, מגישי הנקודות ופרשנים > מגישי הנקודות

מגישי "שתים עשרה הנקודות" של חברי השיפוט הלאומיים הוכרזו על ידי דוברי רשויות השידור הממלכתיות במדינות המשתתפות. להלן הרשימה:
אוסטריה אוסטריה: פיליפ האנסה
אוסטרליה אוסטרליה: קורטני אקט
אוקראינה אוקראינה: קטרינה פאבלנקו (נציגת אוקראינה באירוויזיון 2021 כחלק מלהקת גו איי)
אזרבייג'ן אזרבייג'ן: נרמין סאלמנובה
איטליה איטליה: קרולינה די דומניק
איסלנד איסלנד: ארני פיולה אסמונדסדוטיר (נציגת איסלנד באירוויזיון 2021 כחלק מהלהקה שליוותה את דאדי פרייר)
אירלנד אירלנד: לינדה מרטין (נציגת אירלנד באירוויזיון 1984 וזוכת אירוויזיון 1992)
אלבניה אלבניה: אנדרי ג'אהו
אסטוניה אסטוניה: טאנל פדאר (זוכה אירוויזיון 2001)
ארמניה ארמניה: גאריג פאפויאן
בלגיה בלגיה: דוד ז'ינמוטה
בולגריה בולגריה: יאנאן דוראל
גאורגיה גאורגיה: הלן קלנדזה (מנחת אירוויזיון הילדים 2017)
גרמניה גרמניה: ברברה שנברגר
דנמרק דנמרק: טינה מולר
הולנד הולנד: ז'אנגו מקרוי (נציג הולנד באירוויזיון 2021)
הממלכה המאוחדת הממלכה המאוחדת: AJ אודודו
יוון יוון: סטפניה ליבראקאקיס (נציגת יוון באירוויזיון 2021; נציגת הולנד באירוויזיון הילדים 2016 כחלק מלהקת "Kisses")
ישראל ישראל: דניאל סטיופין
לטביה לטביה: סמנטה טינה (נציגת לטביה באירוויזיון 2021)
ליטא ליטא: ויידוטאס ואליוקביצ'יוס (נציג ליטא באירוויזיון 2021 כחלק מלהקת דה רופ)
מולדובה מולדובה: אלנה באנקילה
מונטנגרו מונטנגרו: אנדריאנה וז'וביץ'
מלטה מלטה: איידאן
מקדוניה הצפונית מקדוניה הצפונית: יאנה בורצ'סקה (נציגת מקדוניה הצפונית באירוויזיון 2017)
נורווגיה נורווגיה: TIX (נציג נורווגיה באירוויזיון 2021)
סלובניה סלובניה: לורלה פלגו
סן מרינו סן מרינו: לאביוסה
ספרד ספרד: ניבס אלווארז
סרביה סרביה: דראגנה קוסיירינה
פולין פולין: אידה נובאקובסקה (מנחת אירוויזיון הילדים 2019 ומנחת אירוויזיון הילדים 2020)
פורטוגל פורטוגל: פדרו טטנקה (סולן להקת The Black Mamba, שייצגה את פורטוגל באירוויזיון 2021)
פינלנד פינלנד: אקסל קנקאנרנטה (נציג פינלנד לאירוויזיון 2020)
צ'כיה צ'כיה: טטיאנה קוחז'ובה
צרפת צרפת: אלודי גוסיה (מנחת אירוויזיון הילדים 2021)
קפריסין קפריסין: לוקאס המטסוס
קרואטיה קרואטיה: מוניקה ללאס האלאמבק
רומניה רומניה: אדה מרקוס
שוודיה שוודיה: דוטר
שווייץ שווייץ: יולי ברטהולט
מחלוקות > המחלוקת סביב השיר האוקראיני

בשנת 2019 ניצחה הזמרת מארוב עם השיר "Siren Song" בקדם האוקראיני לאירוויזיון 2019. לאחר ניצחונה נודע כי היא מחויבת לבטל את סיבוב ההופעות המתוכנן שלה ברוסיה ואף להעביר מסרים פרו-אוקראיניים בכלי התקשורת שיראיינו אותה בתחרות (זאת בשל היחסים המתוחים בין המדינות). היא מאנה, ורשות השידור האוקראינית נאלצה, לאחר מספר הזדמנויות למצוא לה נציג אחר, לפרוש מן התחרות. בשנת 2020 הונהג כלל חדש בקדם האוקראיני: מעתה לא יורשה אמן לייצג את האומה האוקראינית באירוויזיון אם הופיע בשטחי רוסיה או נכנס לחצי האי קרים בניגוד לחוקת המדינה משנת 2014 ואילך. בשנת 2022 זכתה אלינה פאש בקדם האוקראיני לאירוויזיון, עם השיר "Shadows of Forgotten Ancestors". ב-14 בפברואר 2022, כיומיים לאחר ניצחונה, טען הבלוגר האוקראיני סרגיי סטרננקו כי פאש נכנסה לחצי האי קרים דרך רוסיה בשנת 2015, וזייפה את התיעודים של משמר הגבול כדי להשתתף בקדם. רשות השידור האוקראינית UA:PBC הצהירה כי תבקש משירות משמר הגבול האוקראיני לאמת את הטענות, וכי פאש לא תייצג באופן רשמי את המדינה עד לתום הבירור. אנדריי דמצ'נקו, דובר משמר הגבול, הצהיר כי לא הונפקה על ידם אף תעודה המאשרת זאת. הוא ציין כי הזמרת אכן הגישה בקשה לחצות את הגבול. מפיקיה של הזמרת טענו שהתעודה מיועדת לעמית בצוות המוזיקלי של פאש שנאלץ להיכנס לחצי האי קרים דרך הגבול הרוסי. ב-16 בפברואר פרסמה פאש פוסט בעמוד האינסטגרם שלה בו היא טוענת כי שירות משמר הגבול לא הצליח לספק עבורה תעודה כי היא חצתה את הגבול האוקראיני לחצי האי קרים. זמן קצר אחר כך הצהירה כי היא פורשת מתפקידה כנציגת אוקראינה לאירוויזיון. ב-17 בפברואר נודע כי להקת קאלוש אורקסטרה, שהגיעה למקום השני בקדם האירוויזיון באותה השנה, קיבלה הצעה לייצג את המדינה בתחרות הקרובה. ב-22 בפברואר אותה השנה נענתה הלהקה להצעה לייצג את אוקראינה באירוויזיון 2022 במקום אלינה פאש.
מחלוקות > הדחתה של רוסיה

בעקבות הפלישה הרוסית לאוקראינה, שהחלה ב-24 בפברואר 2022, דרשה UA:PBC להשעות את חברותם של VGTRK והערוץ הראשון מאיגוד השידור האירופי, ולהדיח את רוסיה מהתחרות השנה. נטען כי החל משנת 2014, עם סיפוח חצי האי קרים, VGTRK והערוץ הראשון שימשו את ממשלת רוסיה להעברת מסרים פוליטיים ואנטי-אוקראיניים. תחילה הוציא ה-EBU הודעה רשמית כי רוסיה ואוקראינה עדיין רשאיות להשתתף באירוויזיון 2022.
מספר רשויות שידור החברות ב-EBU הצטרפו למקבילתן האוקראינית ודרשו מהנהלת האיגוד להרחיק את רוסיה מהתחרות. בין תאגידי השידור ששלחו זאת לראש האיגוד ניתן למנות את DR הדנית, ERR האסטונית, Yle הפינית, RUV האיסלנדית, LRT הליטאית, AVROTROS ההולנדית, NRK הנורווגית, TVP הפולנית ו-SVT השוודית.‏ Yle אף הצהירה כי היא תפרוש מן התחרות אם רשות השידור הרוסית לא תושעה ממנה. אליה הצטרפה להקת ציטי זני, נציגת לטביה, ורשות השידור האסטונית ERR.‏ ב-25 בפברואר 2022 פורסם כי רוסיה לא תשתתף בתחרות הקרובה בשל המשבר ביחסיה עם שכנתה האוקראינית. למחרת הודיעו כל איגודי השידור הרוסיים שחברים ב-EBU על פרישתם. רוסיה לא בחרה אמן או שיר לפני שהושעתה.
מחלוקות > כשלים טכניים בתפאורת הבמה

במהלך היום הראשון של החזרות בטורינו, שנערכו ב-30 באפריל 2022, דיווחו העיתונים האיטלקיים "לה רפובליקה" ו"לה סטמפה" על קשיים טכניים עם השמש הקינטית של הבמה: הקשתות שלה לא היו יכולות לנוע בחופשיות כמתוכנן. הם אף דיווחו כי לא יהיה ניתן לתקן את התקלה לפני המשדרים החיים. מספר משלחות, בהן אלו מדנמרק, אסטוניה וליטא, נאלצו לשנות את תוכניות הבימוי וההפקה שלהן כשבועיים לפני התחרות. איגוד השידור האירופי הצהיר כי השמש תישאר סטטית במהלך 40 השירים, אולם בעת ההופעות האורחות היא תנוע.
מחלוקות > השלכת דגל מקדוניה הצפונית בטקס שטיח הטורקיז

במהלך טקס "שטיח הטורקיז", שנערך ב-8 במאי 2022, הנציגה של מקדוניה הצפונית, אנדראה, השליכה את דגל מדינתה על הקרקע לפני שעמדה על הפודיום המיועד לצלמי פפראצי. מאוחר יותר פרסמה רשות השידור הלאומית של המדינה (MRT) גינוי רשמי על פעולתה של אנדראה. היא אף תיארה את המעשה כחילול סמל לאומי שמנוגד לחוקתה של מקדוניה הצפונית. היא הצהירה כי גורמים בכירים במשלחת המקדונית שוקלים להדיח את אנדראה מהשתתפות באירוויזיון. אנדראה התנצלה על המקרה באופן פומבי מאוחר יותר באותו היום.
מחלוקות > אי-סדרים בהצבעת השופטים

בהצהרה שפורסמה במהלך שידור הגמר חשף ה-EBU כי נמצאו במהלך חצי הגמר השני בשש ועדות שיפוט (אזרבייג'ן, גאורגיה, מונטנגרו, פולין, רומניה וסן מרינו) דפוסי הצבעות לא סדירים. ניתנו לשש המדינות הללו תוצאות, שחושבו בהתאם למדינות שחולקת איתן את אותו "סל" – קביעה שהוגרלה בינואר. רשות השידור הפלמית VRT דיווחה מאוחר יותר כי שש הוועדות ערכו הסכמים סודיים, על-פיהם יחולקו הנקודות באופן שווה ביניהן.
האלבום הרשמי

Eurovision Song Contest: Turin 2022 הוא אלבום האוסף הרשמי של אירוויזיון 2022, שחובר על ידי איגוד השידור האירופי. את האלבום הוציאה לאור חברת התקליטים יוניברסל מיוזיק גרופ, ב-8 באפריל 2022 בפורמט תקליטור וב-22 באפריל בפורמט קלטת שמע ותקליט. הוא כולל את 40 שירי אירוויזיון 2022, כולל אלו שלא צלחו את שלב חצי הגמר.
האלבום הרשמי > מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 9 |
|  אירלנד | מצעד האלבומים האירי | 8 |
|  הולנד | מצעד 100 האלבומים ההולנדיים | - |
|  הולנד | Compilation Top 30 | 1 |
|  הממלכה המאוחדת | מצעד האלבומים הבריטי | 5 |
ביאורים

↑  חצי-הגמר שנה שודר בעיכוב של שעה וחצי, והתחיל בשעה 21:30 לפי זמן מערב אירופה (WEST)
מוכרי הסיגריות מכיכר שלושת הצלבים

| --- | --- |

 מידע כללי
 מאת:  יוסף ז'מיאן
 שפת המקור:  פולנית
 מקום התרחשות:  ורשה
 תקופת התרחשות:  1943–1944
 הוצאה
 תאריך הופעה ראשונה:  1962
 הוצאה בעברית
 תרגום:  עדה פגיס
 מספר עמודים:  126
מוכרי הסיגריות מכיכר שלושת הצלבים (בפולנית: Papierosiarze z Placu Trzech Krzyży) הוא ספר נוער ומבוגרים, המבוסס על עובדות אמתיות, מאת יוסף ז'מיאן, המספר את קורותיה של קבוצת ילדים יהודים בני 6–16 בשנים 1943–1944, בתקופת השואה, ששרדו מחוץ לחומות גטו ורשה הודות למכירת סיגריות ועיתונים בכיכר שלושת הצלבים (אנ') ב"רובע הגרמני" שבעיר ורשה, בפולין הכבושה במלחמת העולם השנייה.
קטעים מהחיבור התפרסמו בעיתון Nowego Słowa בלודז' ב-1948–1949, והגרסה המלאה התפרסמה לראשונה כספר בתרגום עברי מאת עדה פגיס, שראה אור בישראל בהוצאת יד ושם בשנת ה'תשכ"ב (1962). הספר תורגם לשפות נוספות.
חיבור הספר

בהקדמת הספר ז'מיאן מספר שלאחר מלחמת העולם השנייה מצא את עצמו בעולם ריק, שממת מוות מסביב. הוא החל לנבור ברשימות ובפתקים שרשם מימי פעילותו ב"ארגון היהודי הלוחם", אותם החביא בזמן מרד גטו ורשה. כך בעודו מוציא נייר אחר נייר, דפים שמעט הצהיבו והיטשטשו, נזכר שלפניו אוצר מיוחד שכתב. הוא ראה פתקים עם פרטים אישיים, תצלומים והערות על ילדים שפגש בוורשה באותה תקופה. אלו היו ילדים מיוחדים בעלי תושייה רבה והרבה מזל שבזכותם הצליחו לשרוד ולחיות בתקופה זו. חלק מהילדים חזרו אף הם לוורשה ואז עלה בדעתו לתאר כמיטב יכולתו את קורות ה"חבורה" המופלאה הזו. הוא נפגש עם הנערים האלו, השווה את סיפוריהם עם רשימותיו, בדק במקורות נוספים והעלה על הכתב ספר זה.
פרסום והכרה

פרק זה לוקה בחסר. אנא תרמו לוויקיפדיה ו.
הספר יצא לאור בהוצאת יד ושם בשנת 1962 בתקופת משפט אייכמן. הספר והמשפט תרמו להעלאת השיח הציבורי אודות השואה שעד אז היה די מושתק ומודחק. הוא נדפס במהדורות רבות ותורגם לשפות רבות. הספר גם זכה בפרסים ספרותיים.
סיפוריהם האישיים של שניים מחברי הקבוצה נכתבו בספרים פרי עטם: יוסף שפירא "קרנף" - בספר שנקרא "מעבר לחומות", ופרץ הוכמן - "להעז לחיות".
בשנת 1969 כיבדה העיר בת ים את החבורה ברחוב על שמה, רחוב "מוכרי הסיגריות".
הספר בתרגום עברי

יוסף ז'מיאן, מוכרי הסיגאריות מכיכר שלושת הצלבים, תרגמה מכתב היד הפולני עדה פגיס, הביא לדפוס יעקב בוקסנבוים, ירושלים: יד ושם, תשכ"ב-1962.
ראו גם

פאפיראסן
מוכרת הגפרורים הקטנה
לקריאה נוספת

יוסף שפירא, מעבר לחומות, בסיוע הוצאת יד ושם, הקרן לתמיכה בספרי זכרונות של ניצולי שואה, 2005.
פרץ הוכמן, להעז לחיות, הוצאת משרד הביטחון, 1991.
הערות שוליים

1 2  עמירם ברקת, יוסף הקטן מכיכר שלושת הצלבים, זה אני, באתר הארץ, 5 במאי 2005
↑  יגאל מוסקו, ‏מוכר הסיגריות בן ה-6 שברח מהגטו, באתר ‏מאקו‏, 2 במאי 2019
↑  רחוב "מוכרי הסיגריות" ייחנך הערב בבת-ים, על המשמר, 14 באפריל 1969.
האחים פרץ וזלמן (זנק) הוכמן
יורק פלונסקי בצעירותו
מתמטיקה

ערך זה עוסק בענף מדעי. אם התכוונתם למשמעות אחרת, ראו .
שיעור באלגברה ליניארית באוניברסיטת הלסינקי
ילדות פותרות תרגילי חשבון
מָתֵמָטִיקָה היא תחום דעת העוסק במושגים כגון כמות, מבנה, מרחב ושינוי. המתמטיקאים מחפשים דפוסים ותבניות משותפות במספרים, במרחב, במדע ובהפשטות דמיוניות.
המתמטיקה התפתחה ממנייה, חישוב ומדידה ומהמחקר השיטתי של צורות ותנועה של עצמים מוחשיים. הידע והשימוש במתמטיקה בסיסית היוו תמיד חלק טבעי וחיוני בחיי האדם והקבוצה. ניתן למצוא שכלולים של הרעיונות הבסיסיים בטקסטים המתמטיים שהגו המצרים, הבבלים, ההודים, הסינים, היוונים והמוסלמים. כבר בשלב מוקדם בלטו שלושה מאפיינים המלווים את המתמטיקה עד היום:
הפשטה: אף שמקורם של חלק מן העצמים המתמטיים בעולם הממשי, הדיון המתמטי בהם כרוך בהפשטה ניכרת. המספר 5 עשוי לייצג 5 אבנים או 5 תפוחים, אך המתמטיקה עוסקת במספר כישות עצמאית, שאינה מייצגת דבר. המעגל מזכיר לנו חפצים מוחשיים עגולים, כגון גלגל, אך הגאומטריה עוסקת במעגל מופשט, חסר משקל וחסר נפח ומושלם בצורתו.
הכללה: המתמטיקה בוחנת את עצמיה המופשטים בראייה רחבה, תוך חיפוש מאפיינים כלליים שלהם. מושג המספר כולל בתוכו סדרה של הכללות: מעבר ממספרים טבעיים למספרים שלמים, מהם למספרים רציונליים, מהם למספרים ממשיים ומהם למספרים מרוכבים. בכל אחת ממערכות המספרים הללו מוכלת המערכת שקדמה לה.
הוכחה: כל טענה מתמטית יש להוכיח, כלומר לנמק את נכונות הטענה באמצעות סדרה של כללי היסק. המתמטיקאי מעלה השערות חדשות, שאת אמיתותן עליו לבסס באמצעות הוכחות פורמליות דדוקטיביות הנובעות מתוך אקסיומות (הנחות יסוד שקובעים כי הן נכונות), והגדרות שנבחרו בהתאם. הוכחות פורמליות הופיעו לראשונה במתמטיקה היוונית, ובמיוחד ב"יסודות" של אוקלידס.
פיתוח המתמטיקה המשיך, בצורה בלתי מסודרת, עד תקופת הרנסאנס במאה ה-16, שבה החידושים המתמטיים קיימו יחסי גומלין עם התגליות המדעיות של התקופה. דבר זה הוביל להאצה במחקר המתמטי, ובמקביל לכך החלה התרחבות מהירה של המתמטיקה כמדע עצמאי. שני כיווני התפתחות אלה נמשכים עד היום.
המתמטיקה משמשת ככלי חיוני בתחומים רבים, ובכלל זה במדעי הטבע, בהנדסה, ברפואה ואף במדעי החברה כגון כלכלה, פסיכולוגיה ודמוגרפיה. בעיות שמקורן בענפי מדע אחרים ממשיכות להוות זרז ומניע לתגליות מתמטיות חדשות, ולעיתים מתפתחים תחומים מתמטיים חדשים לחלוטין בעקבות זאת. במקביל מתפתחת המתמטיקה כענף ידע נרחב ועצמאי, ללא התייחסות ליישומו בענפי מדע אחרים, אם כי לעיתים קרובות מתגלים בהמשך יישומים מעשיים לתגליות שהחלו כמתמטיקה עיונית בלבד.
אטימולוגיה

מקור המילה "מתמטיקה" במילה היוונית העתיקה μάθημα (מתמה, máthēma), שפירושה: "למידה, לימוד, מדע". בנוסף קיבלה המילה, עוד בעת העתיקה, את המשמעות הצרה יותר של "לימוד מתמטי". שם התואר המתאים ביוונית הוא μαθηματικός (מתמטיקוס, mathēmatikós), שפירושו: "קשור ללמידה"; כמו השם שהוא נגזר ממנו, גם התואר קיבל משמעות צרה יותר, דהיינו "מתמטי, קשור למתמטיקה". התואר משמש בפרט בביטוי μαθηματικὴ τέχνη (מתמטיקה טכנה, mathēmatikḗ tékhnē), כלומר (בתרגום חופשי) "מקצוע המתמטיקה", או בלטינית ars mathematica (ארס מתמטיקה), כלומר "אמנות המתמטיקה".
שמואל אבן תיבון, בתרגומו ל"מורה הנבוכים", בתחילת המאה ה-13, השתמש במילה "לימודיים" במשמעות של מתמטיקה. בכך הלך ישירות על פי הערבית ("תעאלים") והיוונית. יהודה אלחריזי, שתרגם אף הוא את "מורה הנבוכים", השתמש בביטויים "חכמת הלימודים" ו"חכמות לימודיות" במשמעות של מתמטיקה.
בעברית ישראלית משמשת המילה "מתמטיקה". בכיתות הנמוכות מכונים לימודי המתמטיקה "חשבון" (אריתמטיקה בסיסית) ו"הנדסה" (גאומטריה בסיסית).